alexandrainst/scandi-wiki huggingface dataset:
Mobilnett

Eit mobilnett eller mobilnettverk er eit radionettverk beståande av fleire radiomaster eller basestasjonar fordelt utover eit landområde. Kvar mast dekkjer eit gjeve område, og for å unngå interferens med eventuelle nabomaster, brukar kvar av desse eit eige sett med frekvensar. Dei ulike basestasjonane er kopla saman i eit nettverk, noko som lèt ei stor mengd terminalar (til dømes mobiltelefonar) kommunisera med kvarandre på tvers av basestasjonane. Ei gruppe basestasjonar i eit område vert kalla ei celle, sidan terminalane (mobiltelefonane) i cella får oppkall frå alle mastene i cella, og systemet vel den beste basestasjonen å setja opp samtalen gjennom nettverket. Mobiltelefonen gjev melding til heimesentralen når den flyttar seg frå ei celle til ein annan. Denne cellestrukturen er årsaka til at mobiltelefonen vert kalla «cell phone» på engelsk. 

I Noreg har vi pr. 1. oktober 2012 fire selskap som har sina eigne kommersielle mobilnettverk. Desse selskapa er Telenor, Telia, Mobile Norway og Ice.net. Det finst i dag betydeleg fleire tilbydere av mobiltenester i Noreg (mobiloperatørar), men desse nyttar seg av eitt eller fleire av desse fire mobilnetta.

I dei ulike mobilnettverka vert nytta ulike teknologiar for å gjera muleg kommunikasjon mellom ulike einingar. Telenor, Telia og Mobile Norway nyttar seg av GSM (2G), UMTS (3G), HSDPA (populært kalla 3,5G) og LTE (LTE er òg kalla "4G" sjølv om LTE pr. definisjon ikkje kvalifiserer til denne nemninga), over radiofrekvensområda 900, 1800 og 2100 MHz. Ice.net (Ice Noreg AS) opererer med teknologien 3G CDMA2000 over frekvensar i 450 MHz-området. I tillegg vedtok regjeringa 12. september 2009 at frekvensane i 800 MHz-bandet (som vart frigjort ved overgangen til digitalt fjernsyn) skal verta til nytta mobilt breiband. Nasjonal kommunikasjonsstyresmakt har ansvaret med å auksjonera ut desse frekvensane.

Det er verd å merka seg at det som forbrukere kan oppleva som eitt enkelt mobilnettverk, i praksis kan vera fleire ulike teknologiar som kommuniserer saman over ulike frekvensar. Dette er òg årsaka til at ulike teknologiar (til dømes GSM og UMTS) ofte har ulik dekning i same område. I Noreg ligg til dømes UMTS i frekvensområdet rundt 2100 MHz, som gjev dårlegare inntrenging gjennom vegger enn ein oppnår med GSM i 900 MHz og NMT i 450 MHz. Ein generell regel når det gjeld radiofrekvensar er at jo lågare frekvensar, desto lågare datakapasitet, men samstundes lengre rekkjevidd. Høgare frekvensar gjev betre refleksjon av radiobølgjene, medan lågare frekvensar kan krumma, eller bøya radiobølgjene såg dei lettare passarane mindre hindringer.

=Kjelder
Denne artikkelen bygger på «Mobilnett» frå ,  den 13. juli 2018.  
 

Mobiltelefonar
Network Norway

Network Norway var eit norsk mobiltelefoniselskap som åtte 50 % av den norske mobilnettoperatøren Mobile Norway.

Network Norway vart starta i 2005 med Ingvild Myhre  som administrerande direktør, og Tommy Norum som dekningssjef. Selskapet voks blant anna gjennom oppkjøp av mobilselskapa One Call og MyCall. I 2009 vart Myhre etterfølgt av Arild Hustad.

I 2013 vart selskapet slått saman med Tele2 Noreg. Administrerande direktør i det underlagde Network Norway vart Hanne Løvstad, som før 2013 var leiar for det Network Norway-åtte mobilselskapet Lebara.

I 2014 vart Network Norway/Tele2 kjøpt opp av svensk-finske TeliaSonera, som eig NetCom. Privatabonnement til Tele2, OneCall og MyCall (tidlegare Lebara) skifta samstundes frå Telenor-dekning til NetCom-dekning.

Mobile Norway 
Den andre halvdelen av Mobile Norway eig svenske Tele2. Mobile Norway fekk i 2006 Noregs tredje lisens til å driva eit GSM-mobilnett ved sida av Telenor og NetCom. Mobile Norway starta utbygginga av sit GSM-900 nettverk i 2007 og planleggar å dekka etter kvart heile landa. Den held sidan 2008 òg ein UMTS-lisens, men har så langt ikkje bygd ut denne teknologien.

Referansar 

Denne artikkelen bygger på «Network Norway» frå ,  den 13. juli 2018.

Bakgrunnsstoff

 Ices heimeside
 Mobile Norways heimeside
Nedleggingar i 2015
Føretak skipa i 2005
Mobiltelefonar
Roaming

Gjesting eller roaming (frå engelsk roaming, 'vandring') er eit uttrykk som tyder at ein brukar av mobiltelefon med kundetilhøve til eit spesifikt mobilnett («heimenett») kan nytta eit anna mobilnett (det vitja nettet), utanfor heimenettets geografiske dekningsområde, for å få tilgjenge til mobiltenester, det vil seia å ringa ut, motta samtalar, senda og motta SMS/MMS og bruka datatenester. Høve for gjesting kan vera kommersielt framforhandla, eller pålagt av telestyresmaktene, i Noreg er dette Nasjonal kommunikasjonsstyresmakt.

Ein skil mellom internasjonal gjesting og nasjonal gjesting. Internasjonal gjesting kallar at det vitja nettet og hjemmenettet er i to ulike land. Internasjonal gjesting er svært utbreidd, og tyder at ein mobilkunde som reiser utanlands, får bruka mobilnettet til ein mobiloperatør i landet eller landa vedkomande vitjar. Det skjer ved at operatøren gjev roamingadgang til mobilkunden sin eigen mobiltilbyder. Slike avtaler er ofte gjensidige. Telenor og Telia har avtaler om gjesting i dei fleste land på kloden, Telenor i praksis i alle vesentlege land sett bort frå Mauritania. Nasjonal gjesting tyder at ein mobiltilbyder får bruka mobilnettet til ein annan operatør til sin trafikk, men utan å måtta innplassera basestasjonar eller anna utstyr i dette netta. I Noreg er berre Telenor pålagt å gje nasjonal gjesting til andre operatørar når desse har bygd mobilnett som dekker minst 30% av folkesetnaden, men samstundes ikkje har nasjonal dekning. I oktober 2007 vart Telenor pålagt av Post- og teletilsynet å gje den nye mobiloperatøren Network Norway nasjonal gjesting, nokon operatøren òg hadde framforhandla hos NetCom.

EU og gjesting 
I oktober 2007 lanserte Europakommisjonen eit roamingdirektiv som vil redusera og samordna roaming-prisane i heile Europa. I november 2007 målbar Kommisjonen samstundes eit direktiv om revisjon av telereguleringen, der det vert foreslege å droppa den nasjonale reguleringen og pålegga om innanlands gjesting dersom konkurransen fungerer godt i det aktuelle marknader. Kommisjonen har frå 2007 òg arbeidde med eit forslag om å regulera prisane på internasjonal roaming med data – dataroaming. I 2013 fremja EU-kommissær Neelie Kroes eit forslag om å fjerna alle roamingutgifter.

I april 2017 vart det klårt at mobilbrukarar skal kunna ringa, teksta, surfa på mobilen i heile EU utan å måtta betala noko ekstra frå 15. juni same år. Vedtaket gjeld òg EØS-land.

Referansar 

Denne artikkelen bygger på «Roaming» frå ,  den 13. juli 2018.

Bakgrunnsstoff

 Post- og teletilsynet om regulering av nasjonal roaming i mobilnett (Marknad 15)
 EU-kommisjonen – oversynsside om internasjonal roaming.
 Døme på avtaleverk frå Jara.no
 Lovdata, Ekomforskriften
 Lovdata, Offentleg nett-forskriften
Engelske ord og uttrykk
Internett
Teleregulering
Mobiltelefonar
Sigurd Mathiesen

Sigurd Mathiesen () var ein norsk forfattar frå Langesund. Han skreiv stemningsfulle verk med grunndrag frå nyromantikken, gjerne kring figurar med «spente sinn».  

Mathiesen debuterte i 1903 med novellesamlinga Unge sjæle og romanen Hide Unas. Seinare kom mellom andre Nag (1906), Augustnætter (1907), Hjemlig jord (1908), Den evige krig (1921), novellesamlinga Lykkens vang (1924) og dagbokromanen Johannes Veum (1927). Dessutan gav han ut skodespelet Satan som seirer (1910) og diktsamlinga Gjennem aarene (1917).

Under psevdonymet Leo Lønn gav Matiesen ut dei kulturhistoriske romanane Dengang – I den gamle kjøbmandsgaard og I den gamle kjøbmandsgaard i 1933-34, og En ny tid, den siste i 1950 under eige namn.

Verk 
Sigurd Mathiesen gav totalt ut seksten bøker som inneheldt noveller, romaner, dikt og skodespel. 

 Unge sjæle: Syv fortællinger (1903)
 Hide Unas (1903)
 Nag (1906)
 Augustnætter: En kvindes optegnelser (1906)
 Hjemlig jord: Fortællinger (1908)
 Satan som seirer: Drama i fem akter (1910)
 Under korsets tegn (1913)
 Det urolige hus (1914)
 Gjenom aarene: Vers (1917)
 Francis Rose: Barndom og ungdom (1918)
 Den evige krig (1921)
 Lykkens vang: Fortællinger (1924)
 Johannes Veum (1927)
 Dengang: I den gamle kjøbmandsgaard (Første band i ein romantrilogi om Larvik i perioden 1848–1884. Skrive under psevdonymet «Leo Lønn» 1933)
 I den gamle kjøbmandsgaard (Andre bind band i ein romantrilogi om Larvik i perioden 1848–1884. Skrive under psevdonymet «Leo Lønn» 1934)
 En ny tid (band i ein romantrilogi om Larvik i perioden 1848–1884. Skrive under psevdonymet «Leo Lønn» 1950)
 Mitt liv (Sjølvbiografisk avisartikkel 1951)

I 1999 blei Unge sjeler og andre noveller  gjenutgjeven på Aschehoug forlag av Knut Brynhildsvoll. Boka blei også omsett til tysk og russisk.

I 2008 var det femti år sidan Sigurd Mathisen døydde. Aschehoug forlag lanserte i dette høvet  Brynhildsvoll si 300 sider lange store studie om Mathiesens debutverk Unge sjæle: Syv fortællinger, med tittelen Sigurd Mathiesen. Norges bortglemte laurbærblad. Same året gav plateselskapet Grappa i samarbeid med Køppen forlag ut ei lydbok i serien Mørkets mestere, der forfattaren Hans Herbjørnsrud las to av Sigurd Mathiesen sine noveller, «Blodtirsdagen» og «Den sorte uke». Denne utgjevinga blei kåra til «Årets lydbok» av Fredrik Wandrup i Dagbladet 24.12.2008.

Kjelder

Sigurd Mathiesen i Store norske leksikon

Norske romanforfattarar
Norske novelleforfattarar
Norske diktarar
Folk frå Bamble
Adolf Salbubæk

Martin Adolf Salbubæk () var ein norsk småbrukar og politikar frå Hasselvika i Rissa. Stortingsmann 1934-45 for Arbeidarpartiet.

Salbubæk var heile ungdomstida fiskar og jordbruksarbeidar heime hos foreldra. Han tok over småbruket Salbubekken i Fevåg i Stjørna etter dei, dyrka opp 50 dekar jord og bygde nye hus. Ved sida av småbruket dreiv han sildefiske og tok seg jobbar i fiskerinæringa.

Salbubæk melde seg inn i det Det norske Arbeidarparti i 1910. Gjennom mange år var han ein mykje aktiv organisasjonsbyggjar, stod såleis bak stiftinga av fleire lokale partilag i Trøndelag. Då Arbeidarpartiet vart splitta i 1923 støtta store delar av medlemsmassen i Trøndelag Komintern-linja. Desse var då med å danne Norges Kommunistiske Parti, mellom dei Salbubæk som var medlem i NKP eit par år før han melde seg inn att i DnA.

Frå 1922 til 1937 var Salbubæk heradsstyremedlem i Stjørna. Han hadde elles fleire andre kommunale verv. Hausten 1933 vart han vald inn på Stortinget som representant for Arbeidarpartiet og Sør-Trøndelag fylke. Tre år seinare vart han attvald og møtte på Stortinget til 1945. I begge valperiodane var han medlem i Sjøfarts- og fiskerikomiteen.

Under andre verdskrigen vart Salbubæk arrestert av den tyske okkupasjonsmakta og send til fangenskap i Tyskland. Han døydde «som følge av behandling i tysklandsfangenskap».

Kjelder
Stortingsbiografi

Notar

Stortingsrepresentantar 1934-1936
Stortingsrepresentantar 1937-1945
Folk frå Rissa
Tony Hymas

Anthony James Keith «Tony» Hymas () er ein engelsk klaverspelar og komponist.

Hymas byrja som korsongar i Exeter Cathedral, og då han var ferdig med skulen tok han pianotimar hos Harold Rubens ved Royal Academy of Music. Som pianist for Ballet Rambert skreiv Hymas musikken for Glen Tetley sin Rag Dances i løpet av åtte dagar. Då han slutta hos Rambeert, byrja Hymas å spele som studiomusikar i London i 1970-åra. 

Han spelte i lag med Jack Bruce i Jack Bruce Band mellom 1976 og 1978. Hymas vart så ein av musikarane til Jeff Beck, og spelte på den første plata med han i 1980 på albumet There & Back. I løpet av åra har han skrive mange melodiar for Beck, inkludert «Angel Footsteps» og «Brush with the Blues». I 1980 henta Hymas og eit anna medlem i bandet til Beck, Simon Philips den skotske songaren Jim Diamond og i lag skipa dei Ph.D., som fekk ein hit i Storbritannia med songen «I Won't Let You Down» i 1982. Gruppa vart oppløyst i 1983 då dei neste singlane deira selde dårleg, og Diamond gjekk attende til ein solokarriere. Hymas fortsette å samarbeide med Diamond på soloprosjekta hans, og duoen gav ut eit tredje Ph.D.-album i 2009 kalla Three, og var aktive fram til Diamond døydde i 2015.

Kjelder
Denne artikkelen bygger på «Tony Hymas» frå ,  den 14. juli 2018. 
 oppgav desse kjeldene:

Bakgrunnsstoff
 https://twitter.com/tonyhymasmusic

Elevar ved Royal Academy of Music
Engelske klaverspelarar
Engelske komponistar
Engelske pianistar
Ph.D.-medlemmar
Otto Thott Fritzner Müller

Otto Thott Fritzner Müller () var ein norsk skulemann og politikar frå Trondheim, busett i Halden. Han representerte partiet Høgre på Stortinget i åra 1919-24.

Müller var son til ein skulemann og tok sjølv den same yrkesvegen. Fram til 1892 hadde han ymse lærarpostar, mellom anna i Drammen og heimbyen Trondheim. Frå 1892 til 1935 var han tilsett ved Fredrikshald off. skole, både som klasselærar, adjunkt, overlærar og til sist rektor i elleve år. 1912-18 var han også revisor i Halden Sparebank.

I tida 1910-25 var Müller bystyremedlem i Halden, ordførar 1914-16. Han var elles medlem i fattigstyret og i likningsnemnda i kommunen. Dessutan var han styreformann 1917-23 for Fredrikshalds teater. Hausten 1918 vart Høgre-mannen Müller vald til å representere einmannskrinsen Fredrikshald på Stortinget 1919–21. Tre år seinare vart han attvald til ein ny treårsperiode, då som ein av fire representantar frå dei fem kjøpstadene i Østfold fylke, framleis for partiet Høgre. Begge tingperiodane var han med i Kyrkje- og skulekomiteen, formann i den fyrste treårsbolken.

Kjelder
Stortingsbiografi 

Norske skulefolk
Stortingsrepresentantar 1919-1921
Stortingsrepresentantar 1922-1924
Folk frå Halden
Folk frå Trondheim
Gets Us All in the End

«Gets Us All in the End» er ein song av gitaristen Jeff Beck, gjeven ut i 1985 på Epic Records. Songen er det andre sporet på albumet Flash, og nådde 20. plassen på den amerikanske Billboard Mainstream Rock-lista.

Kjelder

Denne artikkelen bygger på «Gets Us All in the End» frå ,  den 14. juli 2018. 
 oppgav desse kjeldene:

Jeff Beck-songar
Songar frå 1985
Singlar frå 1985
Epic Records-singlar
Songar skrivne av Arthur Baker
Songar produserte av Arthur Baker
Gmunden

Gmunden er ein by og ein kommune i distriktet med same namn i forbundslandet Oberösterreich i Austerrike. Kommunen har ei flatevidd på 63,6 km² og i kring 13 300 ibuarar. Byen Gmunden ligg 425 meter over havet, på nordbreidda av innsjøen Traunsee.

Gmunden fekk byprivelegiar i 1278 og er særleg kjend som opphavsstaden for gmundner-keramikken med sin karakteristiske lysgrøne flammefarge.

Kjelder
Denne artikkelen bygger på «Gmunden» frå ,  den 14. juli 2018.  
 

Kommunar i Oberösterreich
Vorchdorf

Vorchdorf er ein kommune (Marktgemeinde) i Distriktet Gmunden i forbundslandet Oberösterreich i Austerrike. Kommunen har ei flatevidd på 47,8 km² og i kring 6 500 ibuarar. Landsbyen Vorchdorf med sine om lag 2 800 ibuarar ligg 414 meter over havet, 15 km nord for Gmunden. Folket elles bur i 26 mindre landsbyar, grender og gardar.

Heile 72% av landarealet vert nytta til landbruk, medan 17% er skogdekt.

Kjelder
Denne artikkelen bygger på «Vorchdorf» frå ,  den 14. juli 2018.  
 

Kommunar i Oberösterreich
Gullregn

Gullregn (Laburnum anagyroides) er lauvfellande tre eller busk som vert dyrka som prydplante og som forvillar seg nokre stadar ut i skogen i Noreg. 

Gullregn er svært giftig og kan medføre død.

Kjelder
Denne artikkelen bygger på «Gullregn» frå ,  den 15. juli 2018.

Referansar

Erteblomfamilien
Dieffenbachia

Dieffenbachia er ei planteslekt i myrkonglefamilien. På norsk blir plantar frå slekta stundom kalla  prikkblad eller prikkbladplante.

Plantane kjem opphavleg frå dei tropiske regnskogane i Sør-Amerika der dei veks på bakken. Dei toler difor skugge ganske godt. Dieffenbachia-plantar er mykje brukt som stoveplantar på grunn av dei store og dekorative blada som ofte har vene mønster av ulik sort, avhengig av varietet. Særleg i 1970-åra var Dieffenbachia ein svært «trendy» potteplante. Det er særleg to arter som vert brukt som stoveplantar, den eine er Dieffenbachia maculata, som vert om lag 15–50 cm høg, den andre er Dieffenbachia seguine, som vert større og kraftigare enn den førstnemnde, opptil eit par meter høg.

Planten inneheld ei svært irriterande plantesaft som kan føra til hevingar av slimhinner i munn og svelg, og ein svidande reaksjon dersom ho kjem i kontakt med huda. Ein 5 år gammal gut skal ha døydd etter å ha ete av denne planten.
Ein bør bruka hanskar når ein skal handtera planten.

Dieffenbachia-plantar blomstrar sjeldan, men på eldre planter kjem det av og til ein blome. Blomen minner om blomar til andre planter i myrkonglefamilien, men er grøn og tynn. Samanlikna med blada er han lite prangande.

I likskap med Epipremnum pinnatum (gullranke), som òg tilhøyrer myrkonglefamilien, skal Dieffenbachia ha visse luftreinsande eigenskapar.

Referansar

Denne artikkelen bygger på «Dieffenbachia» frå ,  den 15. juli 2018.  

Myrkonglefamilien
Smørflyndre

Smørflyndre (Glyptoceophalus cynoglossus), òg kalla mareflyndre, er ein fisk i flyndrefamilien. Han blir opptil 60 cm lang og kan nå ei vekt på ca. 2,5 kg. Smørflyndre er vanleg langs heile norskekysten, der ho lever på sandbotn frå 40–1500 m djupne.
Ho er ein god matfisk.

Kjelder

Denne artikkelen bygger på «Smørflyndre» frå ,  den 15. juli 2018 kl. 06:38 (endre).  

Flyndrefisk
Fisk i Noreg
Matfisk
Fisken tunge

Tunge, tungeflyndre, sjøtunge eller skosole (Solea solea) er ein flyndrefisk  i tungefamilien.
Fisken kan verta opptil 20 år gammal, 70 cm lang, og vega 4 kg.

Tunga vert rekna som ein velsmakande flyndrefisk. 

Han er utbreidd langs kysten av Atlanterhavet, frå Senegal opp til Trondheimsfjorden i nord. I tillegg finst han i mesteparten av Middelhavet og langs kysten av Sør-Afrika. Om vinteren trekkjer han seg tilbake til dei noko varmare vatna i sør i Nordsjøen.

Dei små auga sit tett saman på den høgre sida til fisken. Dette gjer at han kan liggja halvveges nedgraven i sanden medan han ventar på at eit potensielt bytte skal koma forbi.
I likskap med andre flyndrer har sjøtunga vanleg fiskeform som ung, men går tidleg gjennom ein metamorfose der det eine auget flyttar seg. Dette skjer når fisken er ca. ein centimeter stor.

Kjelder

Litteratur 

 Torsvik, Mortensen, Nedreaas (red.) Fiskeribiologi ISBN 82-529-1720-8

Fisk i Middelhavet
Flyndrefisk
Romelu Lukaku

Romelu Menama Lukaku Bolingoli () er ein belgisk fotballspelar, fødd i Antwerpen, som spelar for Inter Milan (2020).

I 2017 spelte han for den engelske fotballklubben Manchester United FC. Han hadde per 31. juli 2018 delteke i 75 kampar på det belgiske landslaget og vann bronsemedalje med landslaget under Fotball-VM 2018.

Lukaku spelte 2009-11 på RSC Anderlecht der han i 2010 var med å vinne den nasjonale serien. Sommaren 2011 vart han overført til engelske Chelsea FC, men fekk lite speletid i London-klubben og spelte i 2012/13-sesongen for West Bromwich. I september 2013 gjekk turen til Everton FC, ein klubb der han viste seg som ein sterk, flittig målskårar. Sommaren 2017 vart så Lukaku overført til Manchester United mot 90 millionar engelske pund.   

Lukaku fekk sin landslagsdebut for Belgia knapt 17 år gammal i mars 2010. Han deltok både i Fotball-VM 2014, EM i fotball 2016 og i Fotball-VM 2018 i Russland. Under verdsmeisterskapen i Russland skåra han fire mål og gjorde sitt til at Belgia sikra seg bronsen med siger 2-0 over England. Lukaku har spelt 75 landskampar og skåra 40 mål for Belgia pr juli 2018.

Merittar
VM-bronse: 2018 for Belgia
Belgisk seriemeister: 2010 med RSC Anderlcht

Kjelder

Denne artikkelen bygger på «Romelu Lukaku» frå ,  den 15. juli 2018.  
eu-football

Belgiske fotballspelarar
Everton-spelarar
Anderlecht-spelarar
Manchester United-spelarar
West Bromwich-spelarar
Chelsea-spelarar
Spelarar i Fotball-VM 2014
Spelarar i Fotball-EM 2016
Spelarar i Fotball-VM 2018
Kevin De Bruyne

Kevin De Bruyne () er ein belgisk fotballspelar frå Gent som sidan 2015 har spelt for den engelske fotballklubben Manchester City FC. Han spelar på det belgiske landslaget, som han vann bronsemedalje med landslaget under Fotball-VM 2018. 

De Bruyne debuterte med Racing Genk i mai 2009. Han var i 2011 med om å vinne den belgiske og spelte på laget til våren 2012. Sesongen 2012/13 gjorde han teneste i tyske Werder Bremen. Hausten 2013 fekk han prøve seg i Chelsea FC, men vart i januar 2014 overført til VfL Wolfsburg. I den tyske klubben hadde han stor suksess, våren 2015 vann Wolfsborg den tyske cupmeisterskapen og han vart kåra til årets spelar i bundesliagen. På tampen av august 2015 vart De Bruyne overført til Manchester City i England. Han var sentral då klubben frå Manchester i 2018 vann den engeske ligaen.

De Bruyne fekk sin landslagsdebut for Belgia i august 2010 mot Finland i Turku. Han deltok både i Fotball-VM 2014, EM i fotball 2016 og i Fotball-VM 2018 i Russland. Under verdsmeisterskapen i Russland var han ein sentral spelar då Belgia sikra seg bronsen med siger 2-0 over England. De Bruyne har spelt 68 landskampar og skåra 15 mål for Belgia pr juli 2018.

Merittar
VM-bronse: 2018 for Belgia
Belgisk seriemeister: 2010 med Racing Genk
Engelsk ligameister: 2018 med Manchester City
Tysk cupmeister: 2015 med VfL Wolfsburg
Engelsk ligacupvinnar: 2016 og 2018 med Manchester City

Kjelder
Denne artikkelen bygger på «Kevin De Bruyne» frå ,  den 15. juli 2018.  
 
eu-football

Belgiske fotballspelarar
Manchester City-spelarar
Genk-spelarar
Wolfsburg-spelarar
Werder Bremen-spelarar
Chelsea-spelarar
Høre stolpekyrkje

Høre stolpekyrkje var ei stolpekyrkje som har lege i noverande Vang kommune i Oppland i mellomalderen, der Høre stavkyrkje ligg no, og er å sjå på som ein forgjengar til stavkyrkja. Spora i jorda etter stolpane som har halde kyrkja oppe, synte at ho har vore mykje mindre enn den noverande stavkyrkja, og låg for det meste der koret i stavkyrkja ligg no. Skipet har vore om lag 3,6 meter langt og 3,6 meter breitt, og koret i aust om lag 1,9 meter langt og 2,1 meter breitt. Stolpane har hatt eit tverrmål på 30-40 centimeter, og har stått i om lag ein meter djupe hol i grunnen, med tverrmål opp til 1,5 meter, og med ein flat stein i botnen. Stolpane har vore svidde i endane for å hindre dei i å rotne snøgt, og stein på høgkant (steinskoning) har halde dei fast i hola. I nærleiken av spora etter stolpekyrkja vart det avdekka spor etter nokre andre stolpar som såg ut til å vere frå same tida som kyrkja.

Kjelder

Vang kommune